Απόφαση του Γενικού Δικαστηρίου (δεύτερο τμήμα) της 14ης Δεκεμβρίου 2022 – Jinan Meide Casting κ.λπ. κατά Επιτροπής
(Υπόθεση T‑687/20) (1)
«Ντάμπινγκ – Εισαγωγές κοχλιωτών χυτών εξαρτημάτων σωληνώσεων από ελατό χυτοσίδηρο, καταγωγής Κίνας – Εκ νέου επιβολή οριστικού δασμού αντιντάμπινγκ – Ασφάλεια δικαίου – Δικαιολογημένη εμπιστοσύνη – Μη αναδρομικότητα – Άρθρο 10 του κανονισμού (ΕΚ) 1225/2009 [νυν άρθρο 10 του κανονισμού (ΕE) 2016/1036] – Αναλογικότητα – Καταγραφή των εισαγωγών – Άρθρο 14, παράγραφος 5, του κανονισμού 1225/2009 (νυν άρθρο 14, παράγραφος 5, του κανονισμού 2016/1036)»
1.      Προσφυγή ακυρώσεως – Προϋποθέσεις παραδεκτού – Φυσικά ή νομικά πρόσωπα – Προσφυγή ασκηθείσα από πλείονες προσφεύγοντες κατά της ίδιας απόφασης – Ενεργητική νομιμοποίηση ενός εξ αυτών – Παραδεκτό της προσφυγής στο σύνολό της
(Άρθρο 263, εδ. 4, ΣΛΕΕ)
(βλ. σκέψεις 26, 27)
2.      Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση με την οποία κηρύσσονται ανίσχυροι οι κανονισμοί για την επιβολή δασμών αντιντάμπινγκ – Έκδοση κανονισμού με σκοπό την εκτέλεση της απόφασης περί κηρύξεως του ανισχύρου – Επανάληψη της διαδικασίας που είχε προηγηθεί των κανονισμών που κηρύχθηκαν ανίσχυροι με σκοπό την εκ νέου επιβολή δασμών αντιντάμπινγκ – Εκ νέου επιβολή δασμών αντιντάμπινγκ επί των εισαγωγών που έγιναν κατά το χρονικό διάστημα εφαρμογής των κανονισμών που κηρύχθηκαν ανίσχυροι – Επιτρέπεται – Παραβίαση της αρχής της μη αναδρομικότητας – Δεν συντρέχει – Παραβίαση των αρχών της προστασίας της δικαιολογημένης εμπιστοσύνης, της αναλογικότητας και της αποτελεσματικής δικαστικής προστασίας – Δεν συντρέχει
(Άρθρο 5 §§ 1 και 2, ΣΕΕ· άρθρο 266 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47, εδ. 1· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρα 9, 10 § 1 και 14· κανονισμός 1225/2009 του Συμβουλίου, άρθρα 9, 10 § 1 και 14)
(βλ. σκέψεις 48-55, 60-84, 90, 95, 96, 104-107, 122-128, 132-136, 158)
3.      Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση με την οποία κηρύσσονται ανίσχυροι οι κανονισμοί για την επιβολή δασμών αντιντάμπινγκ – Έκδοση κανονισμού με σκοπό την εκτέλεση της απόφασης περί κηρύξεως του ανισχύρου – Επανάληψη της διαδικασίας που είχε προηγηθεί των κανονισμών που κηρύχθηκαν ανίσχυροι με σκοπό την εκ νέου επιβολή δασμών αντιντάμπινγκ – Εκ νέου επιβολή δασμών αντιντάμπινγκ σε ημερομηνία διαφορετική από την οριζόμενη στην ανακοίνωση για την επανέναρξη της έρευνας – Παραβίαση της αρχής της προστασίας της δικαιολογημένης εμπιστοσύνης – Δεν συντρέχει
(Άρθρο 288, εδ. 4, ΣΛΕΕ· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρα 5 και 6)
(βλ. σκέψεις 109-117)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Jinan Meide Casting Co. Ltd και τις λοιπές προσφεύγουσες των οποίων τα ονόματα παρατίθενται σε παράρτημα στα δικαστικά έξοδα.
1ΕΕ C 19 της 18.1.2021.